Σιδηροδρομικός Σταθμός Ξεχασμένης

Ο Σιδηροδρομικός σταθμός Ξεχασμένης αποτελεί σιδηροδρομικό σταθμό επί της γραμμής Θεσσαλονίκης - Φλώρινας, ο οποίος εξυπηρετεί τον οικισμό της Ξεχασμένης του νομού Ημαθίας.

Ο σταθμός τοποθετείται σε κοντινή από τον οικισμό και από το 2010 εξυπηρετείται από τον Προαστιακό σιδηρόδρομο Θεσσαλονίκης (σύνδεσμος=MediaWiki|20x20εσ).

 Ιστορικό 

 19ος Αιώνας 
Στα τέλη του 19ου αιώνα, η Οθωμανική Αυτοκρατορία προώθησε την κατασκευή ενός εκτεταμένου σιδηροδρομικού δικτύου με σκοπό τη σύνδεση των περιφερειών της Μακεδονίας και τη διευκόλυνση των μεταφορών εμπορευμάτων και επιβατών. Το έργο αυτό, αποσκοπούσε στη δημιουργία ενός αξιόπιστου δικτύου διανομής αγαθών που θα ενίσχυε την εμπορική δραστηριότητα και τη διοικητική συνοχή των οθωμανικών επαρχιών.

Το 1894 εγκαινιάστηκε η σιδηροδρομική γραμμή Θεσσαλονίκης – Μοναστηρίου, η οποία συνέδεσε τη Θεσσαλονίκη με το Μοναστήρι, διασχίζοντας τις περιοχές που σήμερα ανήκουν στους νομούς Πέλλας, Ημαθίας και Φλώρινας. Στο πλαίσιο αυτό, η γραμμή αποτελούσε τμήμα του ευρύτερου δικτύου της Εταιρείας Σιδηροδρόμου Θεσσαλονίκης – Μοναστηρίου (Société du Chemin de fer Ottoman Salonique–Monastir), το οποίο χρηματοδοτήθηκε από ευρωπαϊκά κεφάλαια, κυρίως της Deutsche Bank.

 20ος αιώνας 
Κατά τη διάρκεια του 20ου αιώνα, η επέκταση και η λειτουργία της γραμμής ενίσχυσαν την πρόσβαση μικρών οικισμών της Ημαθίας στο σιδηροδρομικό δίκτυο. Στο πλαίσιο αυτό, κατασκευάστηκε και η επιβατική στάση της Ξεχασμένης, προκειμένου να εξυπηρετεί τις ανάγκες μετακίνησης των κατοίκων του οικισμού και των γύρω αγροτικών περιοχών.

Η σιδηροδρομική στάση σχεδιάστηκε σύμφωνα με τα πρότυπα των μικρών επαρχιακών σταθμών της εποχής, με μονή αποβάθρα και λιθόκτιστο κτίριο επιβατών, το οποίο προσέφερε βασική προστασία και αναμονή για τους ταξιδιώτες. Ο σταθμός εντάχθηκε στην εξυπηρέτηση τοπικών και διαπεριφερειακών δρομολογίων, που συνέδεαν τη Θεσσαλονίκη με τη Φλώρινα και την Έδεσσα.

 21ος Αιώνας 
Στα πλαίσια του εκσυγχρονισμού και ανακαίνιση της γραμμής κατά τις αρχές του 2000, ο σταθμός εντάχθηκε ως προαιρετική στάση του δικτύου του Προαστιακού Σιδηρόδρομου Θεσσαλονίκης, συνδέοντας έτσι τον οικισμό με τα γειτονικά αστικά κέντρα της Έδεσσας, της Νάουσας, της Αλεξάνδρειας, της Βέροιας και της Θεσσαλονίκης.

Η υποδομή του σταθμού παραμένει εγκαταλελειμμένη και ανενεργή για πάνω από δύο δεκαετίες και προς το παρόν αποτελεί απλή στάση του δικτύου.

Δομή σταθμού
Το κτηριακό Συγκρότημα του Σιδηροδρομικού Σταθμού Ξεχασμένης, αποτελείται από ένα αυτοτελές κεντρικό κτήριο επιβατών, από οικίες προσωπικού και μια σειρά βοηθητικών κτηρίων. Στο πλαίσιο αυτό, η γραμμολογία του σταθμού αποτελείται από τρεις αποβάθρες, από μια κεντρική γραμμή και τρεις παρακαμπτήριες με τη μια να απολήγει ως ιδιωτικός άξονας.  Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:
κέντρο|χωρίς-πλαίσιο|953x953εσ

Υπηρεσίες
Ο σταθμός της Ξεχασμένης από το 2010 εξυπηρετεί δρομολόγια του Προαστιακού Σιδηρόδρομου Θεσσαλονίκης ως προαιρετική στάση.

Παραπομπές

Ξεχασμένη
Ξεχασμένη
Ξεχασμένη